12 நாட்டைத் தூய்மைப்படுத்தும்பொருட்டு  இஸ்ரயேல் வீட்டார் அவர்களை ஏழு மாதங்கள் புதைப்பர். 13 நாட்டின் எல்லா மக்களும் அவர்களைப் புதைப்பர்.  நான் என் மாட்சியை வெளிப்படுத்தும் அந்நாள்  அவர்களுக்குச் சிறப்பான நாளாய் இருக்கும், என்கிறார் தலைவராகிய ஆண்டவர். 14 நாட்டைத் தூய்மைப்படுத்த வழிப்போக்கர் குழு ஒன்றை அவர்கள் அழைப்பர்.  அக்குழுவினர் அவர்கள் நாடெங்கும் சென்று  மண்ணில் எஞ்சிக் கிடக்கும் பிணங்களைத் தேடிப்புதைப்பர். 